  Майя Бывальцева Ижкарысь школаосын удмурт кылэз дышетӥсь пиналъёс понна 19-тӥ толшоре Калыкъёслэн эшъяськон юртазы шулдыръяськон ортчоз. Иворъёсъя «Удмуртия» агентстволы со сярысь вераз «Удмурт Кенеш» огазеяськонлэн тӧроез Татьяна Ишматова. Ужрадэ шоркарысь 8–11 классъёсын дышетскись 80 нылъёс но пиос люкаськозы. «Со удмурт пиналъёслы, кудъёсыз карын уло, удмурт кылэз дышето, кудъёсыз пӧртэм конференциосы пыриськыло, олимпиадаосы пыриськыло, конкурсъёсы пыриськыло. Со пиналъёслы ми котьку но Выль арлы сӥзьыса кыӵе ке но ужрад ортчытӥськом. Татын старшеклассникъёс люкасько бере, 8–11 классъёсын дышетскисьёс, соос понна сыӵе ужрад Выль арлы сӥзьыса, но со ёлка уз луы ни интермедиен, со тросгес шулдыръяськон ужрад луоз», — вераз Татьяна Ишматова. Солэн кылъёсызъя, пиналъёс понна вожвылъяськонъёс, эктонъёс радъяськозы, удмурт кырӟасьёс шулдыртозы. Озьы ик котькудӥзылы Выль ар кузьым сётозы. Ужрадэз нуозы «Шунды» огазеяськонысь егитъёс. Тегъёс: Дышетон Ижкар Удмуртия пиналъёс удмуртъёс удмурткыл праздникъёс  